《送进士钱景通赴青州堆官》
明代·柯潜

曾为龙虎榜中人，新拜除书下紫宸。要使门无投刺客，莫教庭有泣冤民。

郊亭酒尽青山暮，驿路花明碧海春。名士未应淹佐郡，孤帆早晚问归津。

作者简介：柯潜（1423—1473）明状元。字孟时，号竹岩，莆田城厢区灵川镇柯朱村人。生于明成祖永乐二十一年，卒于宪宗成化九年，年五十一岁。性高介，邃于文学。